Na osnovu člana 103. Zakona o visokom obrazovanju („Službene novine Kantona Sarajevo“ broj: 33/17) i člana 202. Statuta Univerziteta u Sarajevu, Odluke Fakulteta za saobraćaj i komunikacije Univerziteta u Sarajevu broj: 01-2559/21 od 23.12.2021. godine i Odluke Senata Univerziteta u Sarajevu broj: 01-1-43/22 od 26.01.2022. .godine, raspisuje **se**

**K O N K U R S**

* za izbor u naučno-nastavno zvanje: docent, za oblast Cestovni saobraćaj, sa punim radnim vremenom

 1 izvršilac

* za izbor u naučno-nastavno zvanje: docent, za oblast Komunikacijske tehnologije i nastavni predmet ''Primjenjena matematika i statistika'', sa punim radnim vremenom
* 1 izvršilac

**Uslovi**: Pored opštih zakonskih uslova, potrebno je da kandidat ispunjava uslove utvrđene članom 96. tačka d) Zakona o visokom obrazovanju Kantona Sarajevo (''Službene novine Kantona Sarajevo'' broj 33/17) i članom 194. srav (1) tačka d) Statuta Univerziteta u Sarajevu.

Uslovi koje kandidat treba da ispunjava su:

* docent: naučni stepen doktora u datoj oblasti, najmanje tri naučna rada objavljena u priznatim publikacijama koje se nalaze u relevantnim naučnim bazama podataka, pokazane nastavničke sposobnosti.

Kandidat koji ranije nije sudjelovao u realizaciji nastavnog procesa u visokoškolskoj ustanovi obavezan je da pred studentima i komisijom održi pristupno predavanje iz naučne oblasti za koju je konkurisao.

Uz prijavu na konkurs, kandidati za izbor u naučno-nastavno zvanje docent, obavezno prilažu:

* biografiju i spisak objavljenih radova, projekata,
* diplomu matičnog fakulteta o završenom dodiplomskom i magistarskom studiju, te diplomu o stečenom naučnom stepenu doktora nauka u odgovarajućoj oblasti;
* objavljene naučne i stručne radove (sa dokazom o objavljivanju/ispisom iz baze, sa pregledom časopisa i zbornika u kojima su objavljeni),
* podatke o nagradama i priznanjima u vezi sa odgovarajućom naučnom oblasti;
* dokaz ukoliko su ispunili uvjete za izbor u više zvanje prije isteka perioda na koji su birani;
* ostalu dokumentaciju kojom kandidat dokazuje da ispunjava uvjete za izbor u odgovarajuće zvanje.

Napomena:

* Navedena dokumentacija se dostavlja u originalnu ili ovjerenoj kopiji.
* Kandidati koji su diplome stekli u inostranstvu prilažu rješenje o nostrifikaciji diplome, odnosno rješenje o priznavanju stečene inostrane visokoškolske kvalifikacije ili potvrdu da je pomenuti postupak pokrenut.
* Potrebno je da kandidat u prijavi naznači naučnonastavno zvanje za koje se prijavljuje.
* U prijavi je obavezno navesti priloženu dokumentaciju. Svi listovi prijave, kao i priložena dokumentacija, trebaju biti parafirani od strane kandidata.
* Prijava kandidata za određeno naučno-nastavno zvanje treba da sadrži najmanje dokumentaciju kojom se dokazuje ispunjavanje uvjeta za izbor u zvanje za koje je konkurisao.
* Prijave se dostavljaju u pisanoj i (po mogućnosti) elektronskoj formi (na CD-u). Biografiju i spisak objavljenih radova, projekata, patenta ili originalnih matoda je potrebno dostaviti i u elektronskoj formi (na CD-u).

Konkurs ostaje otvoren 15 dana od dana objavljivanja.

Prijave sa dokazima o ispunjavanju uvjeta predviđenih konkursom podnose se lično ili putem preporučene pošte na adresu: **UNIVERZITET U SARAJEVU, FAKULTET ZA SAOBRAĆAJ I KOMUNIKACIJE, Zmaja od Bosne 8 (Kampus Univerziteta u Sarajevu), 71 000 Sarajevo, sa naznakom "Prijava na konkurs za izbor akademskog osoblja, sa naznakom odsjeka i naučne oblasti na koje konkuriše".**

Nepotpune i neblagovremene prijave neće se uzimati u razmatranje.

Sve informacije u vezi ovog Konkursa mogu se dobiti u Službi za pravne i kardovske poslove na telefon 033/565-204.